**Vimeo** (/ˈvɪmioʊ/) ialah laman perkhidmatan perkongsian video yang membenarkan penggunanya untuk memuat naik, berkongsi, dan menonton video.

Vimeo diasaskan oleh Jake Lodwick dan Zach Klein pada November 2004 sebagai turunan kepada CollegeHumor untuk berkongsi video gelihati di kalangan rakan sekerja, walaupun disamping menyokong populariti CollegeHumor yang semakin meningkat. IAC memperoleh CollegeHumor dan Vimeo pada tahun 2006, dan setelah Google memperoleh YouTube dengan harga lebih dari AS$ 1,65 bilion, IAC mengarahkan lebih banyak usaha ke dalam Vimeo untuk bersaing dengan YouTube, dengan fokus pada penyediaan kandungan yang disusun dan video definisi tinggi untuk membezakannya dari laman perkongsian video lain. Lodwick dan Klein akhirnya berundur pada 2009, dan IAC menerapkan struktur yang lebih berfokus pada korporat untuk membina perkhidmatan Vimeo, dengan CEO kini Anjali Sud telah beroperasi sejak Julai 2017. IAC melepaskan Vimeo sebagai syarikat awam yang berdiri sendiri pada Mei 2021.

Gambaran keseluruhan
--------------------

Jake Lodwick dan Zach Klein, pemilik Vimeo
Vimeo dicipta pada November 2004 oleh Jake Lodwick dan Zach Klein, yang pada akhirnya meninggalkan syarikat itu pada tahun 2007. Istilah Vimeo dibuat oleh Lodwick, sebagai permainan kata dari *video* dan *me*. Vimeo juga merupakan anagram dari perkataan *movie*. IAC/InterActiveCorp membeli Vimeo pada Ogos 2006, sebagai sebahagian dari pemerolehan Connected Ventures. Pada Januari 2009, Dae Mellencamp menyertai IAC sebagai Pengurus Besar Vimeo. Beliau bekerja sebagai CEO Vimeo hingga 19 Mac 2012 ketika Kerry Trainor menyertai Vimeo sebagai CEO. Pada September 2013, sistem pencarian Vimeo menggunakan Google Analytics untuk mendapatkan hasil yang lebih baik dan pengguna Firefox mahupun Chrome tidak dapat mencari video di Vimeo tanpa menyahaktifkan perlindungan privasi kepada penyemak imbasnya.

Pada Disember 2013, Vimeo memperoleh 100 juta pengunjung setiap bulan dan lebih dari 22 juta pengguna berdaftar. Setengah dari pengunjung Vimeo merupakan pengguna peranti mudah alih. Pengguna Vimeo rata-rata dari pembikin filem indie dan para peminatnya. Tidak jarang, beberapa selebriti juga menggunakan Vimeo. Pada tahun 2009, Britney Spears menggunakan Vimeo sebagai tempat penyimpanan video klipnya yang berjudul "Radar". Rumah Putih juga mengirimkan video sidang medianya ke Vimeo.

Pada 21 Julai 2008, Vimeo mengumumkan bahawa laman itu tidak lagi membenarkan untuk memuat naik video yang bertemakan permainan. Sementara video bertema permainan yang sudah ada sebelumnya, dipada pada 1 September 2008.

Kualiti video
-------------

Pada 9 Oktober 2007, Vimeo menyokong muat naik video kualiti HD dengan resolusi 1280×720 (720p), ini menjadikan laman perkongsian video yang pertama menyokong kualiti tertinggi/HD. Memuat naik video kualiti HD akan ditukar secara automatik ke format 720/30p VP6 Flash. Sejak Ogos 2010, semua video diformat ke H.264 untuk menyokong HTML5.

Penapisan
---------

Pada 4 Mei 2012, laman ini disekat di India oleh beberapa penyedia perkhidmatan internet dan dilakukan oleh jabatan telekomunikasi di negara itu. Sekatan dilakukan tanpa alasan yang jelas. Setelah itu, sekatan itu akhirnya ditarik balik. Pada Mei 2014, Vimeo kembali diakses di India.

Pada 9 Januari 2014, Vimeo disekat oleh kerajaan Turki, tanpa alasan yang jelas.

Rujukan
-------

1. ↑  "How do I pronounce Vimeo? in Vimeo FAQs". Vimeo.net. Dicapai pada 18 November 2013.
2. ↑  IAC. "Vimeo". Diarkibkan daripada yang asal pada 2012-02-07. Dicapai pada 31 Januari 2012.
3. ↑  Liz Gannes (30 Oktober 2007). "Vimeo Founder Jakob Lodwick Leaves". *GigaOm*. Diarkibkan daripada yang asal pada 2012-04-05. Dicapai pada 31 Januari 2012.
4. ↑  Danny Allen (21 Ogos 2007). "Vimeo video-sharing service review". *PC World*. Diarkibkan daripada yang asal pada 2012-06-30. Dicapai pada 28 September 2010.
5. ↑  "Acquisition and Divestitures Timeline". *IAC*. Diarkibkan daripada yang asal pada 2012-11-21. Dicapai pada 31 Januari 2012.
6. ↑  "ManagementBios". *IAC*. Diarkibkan daripada yang asal pada 2012-11-22. Dicapai pada 31 Januari 2012.
7. ↑  "IAC replaces Vimeo CEO with former AOL exec Kerry Trainor".
8. ↑  "Vimeo Forums - Firefoxers and Chromers Still Can't Search on Vimeo One Week Later".
9. ↑  "Vimeo Forums - Firefoxers and Chromers Still Can't Search on Vimeo Without Disabling Privacy Protections".
10. ↑  Sean Ludwig (24 Januari 2012). "Vimeo begins rolling out silky smooth redesign with huge videos". *VentureBeat*. Dicapai pada 1 Februari 2012.
11. ↑  Sean Ludwig (9 Januari 2012). "Vimeo shows slick new video apps for Android, Windows Phone, iPhone, iPad". *VentureBeat*. Dicapai pada 1 Februari 2012.
12. ↑  Vimeo. "The Best Indie Filmmakers". Vimeo. Dicapai pada 25 March 2012.
13. ↑  Uploaded 1 day ago (2008-12-09). "The White House on Vimeo". Vimeo.com. Dicapai pada 14 Februari 2013.
14. ↑  Blake Whitman, "New upload rules Diarkibkan 2011-12-31 di Wayback Machine", Staff blog, vimeo.com, 21 Julai 2008. Diperoleh 10 Ogos 2011.
15. ↑  Lauria, Peter. *New York Post* [New York, N.Y] (16 Oct 2007) "Video-Sharing Web Site Goes High-Def"
16. ↑  Ernesto (4 Mei 2012). "India Orders Blackout of Vimeo, The Pirate Bay and More". *TorrentFreak*. Dicapai pada 5 Mei 2012.
17. ↑  Vikas SN (4 Mei 2012). "Reliance Communications Blocks The Pirate Bay & Vimeo". *Medianama*. Dicapai pada 10 Mei 2012.
18. ↑  "Salinan arkib". Diarkibkan daripada yang asal pada 2014-07-23. Dicapai pada 2014-06-19.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Vimeo*** |

* Tapak web rasmi